Document ID: 31981R2120

*****
ΚΑΝΟΝΙΣΜΟΣ (ΕΟΚ) αριθ. 2120/81 ΤΗΣ ΕΠΙΤΡΟΠΗΣ
της 27ης Ιουλίου 1981
περί τροποποιήσεως του κανονισμού αριθ. 467/67/ΕΟΚ περί καθορισμού των συντελεστών μετατροπής, των εξόδων βιομηχανικής επεξεργασίας και της αξίας των υποπροϊόντων που αντιστοιχούν στα διάφορα στάδια της μεταποιήσεως της όρυζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 19,
Εκτιμώντας:
ότι ο κανονισμός αριθ. 467/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2119/80 (4), καθορίζει, στα άρθρα 2 και 3, τα έξοδα βιομηχανικής επεξεργασίας και την αξία των υποπροϊόντων στα διάφορα στάδια της επεξεργασίας· ότι, μετά την εξέλιξη των τιμών, τα έξοδα βιομηχανικής επεξεργασίας και η αξία των υποπροϊόντων έχουν υποστεί μεταβολές· ότι πρέπει να καθορισθούν τα εν λόγω έξοδα και η αξία σε αντιπροσωπευτικό επίπεδο για ολόκληρη την Κοινότητα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρήσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός αριθ. 467/67/ΕΟΚ τροποποιείται ως ακολούθως:
1. Το άρθρο 2 αντικαθίσταται με το ακόλουθο κείμενο:
«Άρθρο 2
1. Τα έξοδα βιομηχανικής επεξεργασίας, τα οποία πρέπει να λαμβάνονται υπόψη για τη μετατροπή της αναποφλοίωτης όρυζας ( paddy) σε αποφλοιωμένη, ανέρχονται σε 39,47 ECU ανά τόνο αναποφλοίωτης όρυζας.
2. Τα έξοδα βιομηχανικής επεξεργασίας, τα οποία πρέπει να λαμβάνονται υπόψη για τη μετατροπή της αποφλοιωμένης όρυζας σε λευκανθείσα, ανέρχονται σε 39,47 ECU ανά τόνο αποφλοιωμένης όρυζας.
3. Τα έξοδα βιομηχανικής επεξεργασίας για τη μετατροπή της ημιλευκανθείσας όρυζας σε λευκανθείσα δεν λαμβάνονται υπόψη.».
2. Το άρθρο 3 αντικαθίσταται με το ακόλουθο κείμενο:
«Άρθρο 3
1. Η αξία των υποπροϊόντων τα οποία προέρχονται από τη μεταποίηση αναποφλοίωτης όρυζας σε αποφλοιωμένη θεωρείται ίση με μηδέν.
2. Η αξία των υποπροϊόντων τα οποία προέρχονται από τη μεταποίηση της αποφλοιωμένης όρυζας σε λευκανθείσα είναι ίση:
α) με 40,18 ECU ανά τόνο αποφλοιωμένης όρυζας με κόκκους στρογγυλούς·
β) με 50,61 ECU ανά τόνο αποφλοιωμένης όρυζας με κόκκους μακρούς.
3. Η αξία των υποπροϊόντων που προέρχονται από τη μεταποίηση ημιλευκανθείσας όρυζας σε λευκανθείσα είναι ίση:
α) με 12,37 ECU ανά τόνο ημιλευκανθείσας όρυζας με κόκκους στρογγυλούς·
β) με 13,68 ECU ανά τόνο ημιλευκανθείσας όρυζας με κόκκους μακρούς.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Ιουλίου 1981.

Labels: 3
17
4
6